Khalil Wazir

Khalil Wazir (arabisk: ), også kjent ved sitt kunya «Abu Jihad» (arabisk: ) (født 10. oktober 1935 i Ramla, død 16. april 1988 i Tunis) var en palestinsk militær leder og grunnlegger av det sekulære politiske partiet Fatah. Han var adjutanten til Yasir Arafat og fikk dermed stor innflytelse på Fatahs militære aktiviteter, før han med tiden ble leder for al-Assifa, partiets væpnede divisjon. Israels myndigheter og majoriteten av det israelske folk anså ham for å være en terrorist og hjernen bak drapene på flere israelerne, mens de fleste palestinere regnet ham som en helt og martyr som døde i kamp mot den israelske okkupasjonen.The Fallen Prince -16 Years of  the Assassination of Abu Jihad International Press Center. 2004-04-16 

Wazir ble en flyktning som et resultat av Nakba, og begynte å lede en mindre fedayeenstyrke på Gazastripen. Tidlig på 1960-tallet etablerte han forbindelser for Fatah med ulike kommunistregimer og fremtredende ledere fra den tredje verden, og grunnla Fatahs avdeling i Algerie. Han spilte en viktig rolle under stridene i Sorte september i Jordan i 1970–71, ved å forsyne omringede palestinske krigere med våpen og førstehjelp.

Før og under Israels invasjon av Libanon i 1978 — som han hadde rømt til etter å ha blitt fordrevet fra Jordan — satte han igang en rekke angrep i Israel mot både sivile og militære mål. Etter at han gikk i eksil fra Libanon med resten av Fatah-ledelsen, bosatte Wazir seg i Tunis. Fra sin base i den nye byen skapte og organiserte han ungdomsutvalg i de palestinske territoriene, som etter hvert ble de palestinske styrkenes ryggrad under første intifada. I april 1988 ble han drept i sitt hjem i Tunis av israelske styrker. Attentatet skal ha blitt utført av en spesialstyrke sammensatt av personell fra den israelske etterretningstjenesten Mossad, marinen og elitesoldater fra hæren. Drapet førte til kraftige protester og opptøyer i de okkuperte områdene på Gaza og Vestbredden. Rundt 15 palestiner skal ha blitt drept av israelske styrker under opptøyene.Aftenposten - Blodige opptøyer efter drap på toppleder i PLO (18.04.1988  -  Side: 8) «Ialt 15 palestinere ble lørdag drept og over 100 såret av israelske sikkerhetsstyrker da uroen blusset kraftig opp i protest mot drapet på den palestinske topplederen Khalil alWazir i Tunisia.» Wazir har tidligere sluppet unna tre tidligere mordforsøk - to ganger i Libanon i 1978 og 1980 og ett attentat i Teheran i 1980.NTB - PLO LEDER DREPT (16.04.1988) «Den 53-årige Wazier har sluppet unna tre tidligere mordforsøk - to ganger i Libanon i 1978 og 1980 og ett attentat i Teheran i 1980.»

Wazir hadde bl.a. ansvaret for PLOs kommandoaksjoner inne i Israel og koordinerte PLOs taktikk under opptøyene på den okkuperte vestbredden av Jordan-elva og i Gaza.
Han var også Yasser Arafats militære nestkommanderende, leder av PLOs delegasjon i den blandede jordansk-palestinske komite for de okkuperte områdene, og øverstkommanderende for organisasjonen Fatahs såkalte stormtropper.NTB - ISRAEL BAK DRAPET PÅ PLO-NESTKOMMANDERENDE (18.04.1988) «Israel ga ordre til drapet på PLOs militære nestkommanderende Khalil al-Wazir i Tunis lørdag, opplyser israelske kilder til nyhetsbyrået Reuter.» 

Over 500 000 skal ha deltatt i Wazirs begravelse, som ble holdt i flyktningleiren Yarmouk sør for Damaskus i Syria.Aftenposten - 500 000 i Abu Jihads gravferd (21.4.1988) «Mer enn en halv million sørgende palestinere fulgte PLOs militærkommandant Abu Jihad til graven i flyktningleiren Yarmouk sør for Damaskus onsdag».

 Referanser 

Kategori:Personer fra subdistriktet Ramla i Israel
Kategori:Palestinske politikere
Kategori:Medlemmer av PLO
Kategori:Personer tilknyttet Fatah‎
Kategori:Fødsler i 1935
Kategori:Dødsfall i 1988